kardosdrur/scandi-wiki huggingface dataset:
Oluf Mouritsen Krognos

Oluf Mouritsen Krognos (født 13. marts 1535 på Bollerup i Skåne, død 25. juni 1573) var en dansk rigsråd. 

Han var søn af Mourits Olufsen Krognos og Eline Gøye til Clausholm. Efter et flerårigt ophold i udlandet, særlig i Sachsen, blev han ansat ved hertug Frederiks hof på Malmøhus. Det synes, som om der her er blevet gjort indledende skridt til at forlove ham med Anne Hardenberg, men at den unge konges tronbestigelse og det forhold, at kongen havde være forelsket i hende, har hindret dette. 

Han deltog i Ditmarskerkrigen i 1559 og senere i Den Nordiske Syvårskrig. Han hørte til den rige højadel, der med misfornøjelse så krigen trække i langdrag med udgifter og besvær til følge. Han hilste derfor med glæde Freden i Stettin (1570), hvis afslutning han selv havde overværet som marskal for hofsinderne. 

I 1571 forlenedes han med Helsingborg Slot, og det følgende år indtrådte han som medlem af Rigsrådet. Kong Frederik havde imidlertid fejret sit bryllup med Sophie af Mecklenburg, og derefter kunne Oluf 11. januar 1573 gifte sig med Anne Hardenberg i Vor Frue Kirke i København. 

Han indtog nu som lensmand og rigsråd en fremtrædende stilling; 1571 var han også valgt til forstander for Herlufsholm, alt tydede på en strålende fremtid for den unge adelsmand. Men knap et halvt år efter sit bryllup, efter at have været til en begravelse i Voldum Kirke, ramtes han af en pludselig sygdom, som efter et kort sygeleje medførte døden. Hans sørgende enke rejste ham et pragtfuldt gravmæle i Sankt Bendts Kirke. Med ham uddøde Krognos-slægten. Han havde ejet gårdene Bollerup, Bregentved, Clausholm og Lerbæk.

Kilder

Eksterne henvisninger 
 

 

Rigsråder fra Danmark
Lensmænd fra Danmark
Godsejere fra Danmark
Danskere i 1500-tallet
Oluf Mouritsen
Personer fra Skåne
Personer i Den Nordiske Syvårskrig fra Danmark-Norge
Kalorimetri

Kalorimetri betyder varmemåling og er en disciplin inden for den eksperimentelle fysik som beskæftiger sig med bestemmelse af varmekapacitet, latent varme etcetera.

I den klassiske kalorimetri benyttes en dobbeltvægget metalskål som typisk indeholder vand. Luftlaget mellem de to vægge isolerer den indre skål. For yderligere at reducere vekselvirkningen med omgivelserne poleres skålene, idet blanke metalflader reflekterer varmestråling. Kalorimeteret er endvidere forsynet med et termometer som gør det muligt at registrere temperaturændringer i kalorimetervæsken.

Nedsænker man nu en genstand som er opvarmet (eller afkølet) til en given temperatur i kalorimeteret, vil der strømme varme mellem genstanden og kalorimeteret indtil de er i termisk ligevægt, dvs. har opnået fælles temperatur. Ud fra kendskab til kalorimeterskålens masse og rumfang kan man udtale sig om den nedsænkede genstands varmekapacitet eller udgangstemperatur.
Formålet kunne f.eks. være at bestemme den specifikke varmekapacitet af et metal, eller det kunne være at bestemme temperaturen i en gasflamme. Vha. det beskrevne apparatur er det også muligt at undersøge varmeudviklingen i en elektrisk resistor ved given strømstyrke og givet spændingsfald, eller at bestemme den varme som ækvivalerer et givet mekanisk arbejde.

Da alle energiformer kan omdannes fuldstændig til varme, lader mange størrelser sig bestemme kalorimetrisk. Udformningen af måleapparaturet retter sig da efter hvilken størrelse man ønsker at måle. Det kunne f.eks. være intensiteten af elektromagnetisk stråling eller energien af ioniserende stråling.

Termodynamik
Europamesterskabet i fodbold 1972

Europamesterskabet i fodbold 1972 var det fjerde EM i fodbold arrangeret af UEFA. Turneringen blev afholdt i to faser – først en kvalifikation, hvorfra fire hold gik videre til slutrunden, der fortsat kun bestod af semifinalerne, bronzekampen og finalen. Slutrunden blev spillet i Belgien i perioden 14. – 18. juni 1972.

Kvalifikationsturnering

Indledende runde 
De otte gruppevindere gik videre til kvartfinalerne.

Kvartfinaler 
De otte gruppevindere fra indledende runde spillede om fire pladser ved EM-slutrunden. Hjemmeholdet i 1. kamp er nævnt først.

Slutrunde

Semifinaler

Bronzekamp

Finale 

Den legendariske vesttyske målræv Gerd Müller scorede fire mål i slutrunden – begge mål i semifinalen og to af de tre mål i finalen. Med fire mål blev han suveræn topscorer ved slutrunden, idet ingen anden spiller formåede at score mere end ét mål.

Statistik

Målscorer 
Der blev scoret 10 mål i 4 kampe, hvilket giver 2.5 mål pr. kamp.

4 goals
  Gerd Müller
1 goal
  Herbert Wimmer
  Anatoli Konkov
  Raoul Lambert
  Odilon Polleunis
  Paul Van Himst
  Lajos Kű

Europamestrene 
 Målmand: Sepp Maier.
 Forsvar: Horst-Dieter Höttges, Franz Beckenbauer, Georg Schwarzenbeck, Paul Breitner
 Midtbane: Ulrich Hoeneß, Günter Netzer, Herbert Wimmer, Heinz Flohe
 Angreb: Jupp Heynckes, Gerd Müller, Erwin Kremers, Jürgen Grabowski, Siegfried Held. 
 Træner: Helmut Schön
NCC

NCC AB (forkortelse for Nordic Construction Company) er en svensk bygge- og anlægsvirksomhed, der har aktiviteter i hele Norden. 

NCC er Nordens største entreprenørvirksomhed og har en omsætning på 45,5 mia. kr. (2014) og beskæftiger cirka 18.000 ansatte. De danske datterselskaber NCC Construction Denmark A/S, NCC Roads A/S, NCC Property Development A/S og NCC Bolig A/S tegner sig for 10 procent af omsætningen og har 2.200 ansatte.

Selskabet blev grundlagt i 1988 gennem en sammenlægning af Johnson Construction Company AB og Armerad Betong Vägförbättringar AB. Den største ejer er familieforetagendet Nordstjernan AB, der blev etableret allerede i 1890 af Axel Johnson.

NCC's etablerede sig i Danmark i 1996 med opkøb af den danske entreprenørvirksomhed Rasmussen & Schiøtz a/s, og opkøbte i de følgende par år blandt andet Armton og Superfos Construction.

Eksterne henvisninger 
 Officiel hjemmeside
 Officiel YouTube-kanal
 LinkedIn i Danmark

Kilder 

Entreprenørvirksomheder
Bygge-, konstruktions- og anlægsvirksomheder fra Sverige
Etableret i 1988
Kælkning

Kælkning er en vintersport, hvor kørerne konkurrerer ved at kælke på en stejl, lukket bane på kortest tid. I kælkekonkurrencer kælker deltagerne på ryggen med benene først. I den beslægtede sportsgren skeleton kører deltagerne på maven med hovedet først.

Kælk blev en olympisk disciplin fra legene i Innsbruck, Østrig (1964). Der afvikles konkurrencer for både herrer og damer. Der afvikles også konkurrencer for toer-kælk, der ikke er kønsopdelt. Tyskland, Østrig og Italien har historisk set været de dominerende nationer i sporten.

Kælke-konkurrencen afholdes både på kunstige baner og på naturlige baner. De kunstige baner ligger typisk på det samme anlæg som bobslædekonkurrencen.

Internationalt er sporten organiseret under ''Fédération internationale de luge de course.

Eksterne henvisninger 

 

 
Konvertering mellem potentiel energi og kinetisk energi
Sonic the Hedgehog

Sonic the Hedgehog (på dansk: pindsvinet Sonic) er hovedpersonen i en række computerspil udviklet af spiludvilkeren Sonic Team der er en underafdeling af Sega. Det første spil med spilfiguren Sonic udkom til Mega Drive/Genesis den 23. juni 1991 i USA, dagen efter i Europa og i en lettere revideret udgave i Japan den 26. juli 1991. En af de mere synlige forskelle er, at skyerne i den japanske udgave af Green Hill Zone bevæger sig, i modsætning til de europæiske og amerikanske versioner hvor de ikke gør.
Siden har Sonic desuden optrådt i licenserede tegnefilm, tegneserier og bøger. Han har også sin egen anime-serie, Sonic X.

Sonic er et blåt pindsvin som har evnen til at løbe meget hurtigt og overskride lydmuren. Han siges at være Segas svar på Mario. Sonic er skabt af Yuji Naka (tidligere leder af Sonic Team), Naoto Ōshima og Hirokazu Yasuhara.

Spillets handling 
I spillet må Sonic forhindre Doctor Ivo Robotnik (Doctor Eggman i Japan og Europa) i at få fat i kaossmaragderne i sit forsøg på at få herredømmet over Sonics verden.
Der fandtes også en version af Sonic the Hedgehog startet til Sega Master System og Game Gear, der fulgte designet fra Megadrive-versionen, dog med nogle forskellige zoner og et level-kort.

Den onde videnskabsmand Doctor Eggman, har altid haft det navn i de japanske og europæiske titler, men i den amerikanske version er han blevet omdøbt til Doctor Ivo Robotnik. Det har ikke været sådan i Sonic Adventure, hvor navnet er forandret til Doctor Eggman.
Selv om Genesis-versionen var ekstremt populær i USA, fik Sonic the Hedgehog kun dårlig respons i Japan. Sonic blev ikke populær der før Sonic Jam.
Alle tre versioner (amerikansk, europæisk/japansk original og 2.0) er tilgængelige på Sonic Mega Collection.

Sonic møder mange venner i løbet af sine spil og serier, heriblandt:
 Miles "Tails" Prower
 Knuckles
 Amy Rose
 Vector
 Espio
 Charmy
 Cream
 Cheese
 Big
 Shadow The Hedgehog

Super Sonic 

Super Sonic er super-formen af Sonic the Hedgehog. Når Sonic har alle 7 Kaos Smaragderne, kan han transformere sig til Super Sonic. Super Sonic er gylden og Piggene går opad. Desuden bliver hans øjne røde. Super formene i Sonic universet liger meget Super Sayajinerne i Dragon Ball Z.

I Sonic 3 & Knuckles kan formen Hyper Sonic opnås. Efter at have samlet alle 7 Kaos Smaragder kan man samle 7 Super Smaragder (kan forveksles med Master Smaragden). Hyper Sonic lyser på stift i alle smaragdernes farver. Desuden er Hyper Sonic så hurtig at to figurer vises på skærmen. Hyper Sonic kan også lave et specielt dobblet hop som dræber alle fjender på skærmen.

Dark Super Sonic, som fansene kalder ham, er en speciel form for Super Sonic, hvor Sonic bruger Kaos Smaragdernes negative side til at opnå stærkere kræfter end Super Sonic. Dark Super Sonic er kun med i et afsnit af Sonic X, og er ikke med i nogle spil.

Se også 

 Sonic the Hedgehog spil
 Sonic the Hedgehog tv-serie

 
Spilfigurer
Sega
Caroline Søeborg Ahlefeldt-Laurvig-Bille

Caroline Søeborg Ahlefeldt-Laurvig-Bille – (døbt Caroline Søeborg Ohlsen) – (født 8. juni 1968 i Esbjerg) er et dansk professionelt bestyrelsemedlem, entreprenør og foredragsholder.

Hendes forældre er pianist og hørelærepædagog Anette Faaborg og cellist Bertel Søeborg Ohlsen. Den 26. august 2006 blev hun gift med greve Michael Ahlefeldt-Laurvig-Bille fra Egeskov Slot. I 2016 blev parret skilt.

Karriere 
Hun er uddannet bachelor i informationsvidenskab og har en MBA fra Handelshøjskolen i København.
I 1992 stiftede hun MouseHouse, Danmarks første internetbureau, og året efter designuddannelsen, Space Invaders. Jan Carlzons svenske Cell Network købte i 1999 MouseHouse af Caroline og medarbejderne.

I 2002 modtog hun Alt for Damernes Kvindepris med begrundelsen, at "hun er en fantastisk rollemodel, en usædvanlig kvinde med mod til at skabe – virksomheder, arbejdspladser, ånd, energi – og med mod til at vove sig selv."

I januar 2008 blev hun af FDB indvalgt som bestyrelsesmedlem i Coop Danmark A/S.

Fodnoter

Eksterne henvisninger 
 artikel 15. november 2003 om stress i Carolines liv  

Personer fra Esbjerg
Erhvervskvinder
Erhvervsfolk fra Danmark
Personer i Kraks Blå Bog
Sega

Sega (セガ) er et japansk selskab som producerer konsolspil. Tidligere producerede de også spillekonsoller, men i 2001 nedlagde de denne virksomhed og koncentrerede sig så om at producere spil til andre platforme. Blandt de mest kendte konsoller fra Sega er Sega Master System, Sega Mega Drive og Sega Dreamcast. Den mest kendte spilletitel fra Sega er Sonic the Hedgehog.

Segas hovedkontor ligger i den japanske hovedstad Tokyo.

Referencer

Eksterne henvisninger 

 Sega of America
 Sega of Japan
 Sega of Europe
 Sega of Australia 

Etableret i 1940
Vane (egenskab)

Vane er i psykologien en tillært handling, der som regel udføres automatisk uden bevidst planlægning. I dagligsproget dækker ordet også handlingsformer som i psykologien regnes som motivhandlinger, f.eks. at bide negle eller ryge.

En vane som betragtes som negativ kaldes en last.

Eksterne henvisninger 
 International sygdoms klassifikation udgave nr. 10. Punkt F62.9 "Vane- og impulshandlinger, uspecificeret"
 DR's tema om at tillægge sig nye vaner

Psykologi
EuroCity

EuroCity (EC) er navnet på et tvær-europæisk togsystem, der består af en række Intercity-forbindelser mellem byer på tværs af de europæiske landegrænser – i samarbejde mellem de europæiske jernbaneselskaber.

Systemet så dagens lys i 1987, og var efterfølgeren på det tidligere europæiske lyntogssystem kaldet Trans Europa Express (TEE).

Kriterier 
For at en toglinje kan få lov at bære EuroCity-navnet, skal den leve op til følgende kriterier:
 Ruten skal gå gennem mindst to forskellige lande
 Alle vogne skal have aircondition
 Der må kun være stop ved større byer
 Toget må normalt ikke holde mere end 5 min. ved stationerne
 Der skal være mulighed for at købe mad- og drikkevarer om bord
 Togpersonalet skal tale mindst to sprog – heraf skal ét af dem være engelsk, tysk eller fransk
 Gennemsnitshastigheden skal være mindst 90 km/t (inkl. stop), undtagelser er dog i bjergterræn og på færgeoverfarter 
 Der skal være tale om dagtime-rejser, dvs. afgang skal være efter kl. 6.00 og ankomst skal være senest kl. 0.00.

EuroCity-tog

Se også 
 EuroNight

Link 
 Tysk supertog præsenteret på Østersøen  – dsb.dk
 Nyt luksustog ind i trafik til Tyskland  – dsb.dk

Togforbindelser
Mourits Olufsen Krognos

Mourits Olufsen Krognos (død 24. november 1550) var en skånsk adelsmand, far til Oluf Mouritsen Krognos. 

Han var søn af Oluf Stigsen Krognos til Krapperup og Bollerup og Anne Mouritsdatter Gyldenstjerne og arvede flere ejendomme efter sine rige forældre, bl.a. efter faderen Krapperup, Bollerup og part i Klogerup i Skåne og efter moderen Bregentved og Ågård, hvortil han selv erhvervede Markie og halvparten af Clausholm, som han fik ved sit ægteskab med Mogens Gøyes datter Eline Gøye. 

Han var 1525 hofsinde og nævnes da som til stede ved et forlig med Søren Norby ved belejringen af Landskrone samme år. Under krigen havde hans skånske besiddelser lidt meget; men han fik erstatning i en stor del af den henrettede Niels Brahes beslaglagte jordegods. I 1526 blev han desuden forlenet med Lykå, hvorpå han 1532 fik livsbrev efter året forinden at have fået slottet i pant; dog ombyttede han Lykå i 1540 mod Skjoldenæs, som han beholdt til sin død. Han fik desuden i 1542 Han Herred; men dette len mistede han et par år efter. 

I 1528 blev han ridder, men i rigsrådet fik han aldrig sæde. Ligesom den øvrige skånske adel måtte han i begyndelsen af Grevefejden gå grev Christoffer til hånde, men forlod denne sag i 1534. Han døde på Skjoldenæs i 1550 og ligger begravet i Ringsted Kirke, hvor hans gravsten, den største som kendes i Danmark, endnu ses. Enken blev siden gift med Vincents Juel og døde 20. februar 1563.

Kilder 

 

Riddere fra Danmark
Lensmænd fra Danmark
Godsejere fra Danmark
Danskere i 1500-tallet
Mourits Olufsen
Godsejere fra Skåne
Jonathan Davis

Jonathan Houseman Davis (født 18. januar 1971) er forsangeren for nu-metal-bandet KoЯn.

Davis voksede op i Bakersfield, Californien hvor han blev opfostret af sin far og stedmor. Gennem sin opvækst blev han udsat for børnemisbrug, hård mobning og en stedmor, der var misbruger. Han har senere brugt erfaringerne fra sin barndom som inspiration til bandets tekster.

Han har haft talent for musik siden han var barn, og i en alder af 12 kunne han spille på ni instrumenter, deriblandt klaver og violin.

Foruden at være forsanger i bandet, spiller han desuden tromme og sækkepibe. Han har bl.a. været med til at indspille musikken på deres fjerde album, Issues. Endvidere spiller han guitar, klaver, harpe, sækkepibe og andre varierende instrumenter som glasharmonika.

Davis er det senest tilkomne medlem af KoЯn. James 'Munky' Shaffer og Brian 'Head' Welch 
opdagede ham på en bar hvor han optrådte for Sexart. De to havde oprindeligt i sinde blot at blive der i et kort stykke tid, men efter at have set Sexart, valgte de at blive. Davis blev derefter spurgt, om han ville slutte sig til dem, og accepterede hvorefter de stiftede bandet.

Barndom 
Som barn blev Davis seksuelt misbrugt af en nær familieven. Sangen "Daddy" handler om dette misbrug, og at hans forældre ikke troede på det fandt sted.

Hans første musikalske inspiration var Andrew Lloyd Webbers musical Jesus Christ Superstar. Det var også i barndommen at han fik sit første trommesæt, og begynde at interesse sig for musik. 

I barndommen led Davis af astma, hvor han havde et voldsomt anfald som 5-årig og blev indlagt på hospitalet. I et interview fortalte han hvordan han bare røg ind og ud af hospitalet, men at han i dag er vokset fra sin astma.

Kilder

Eksterne henvisninger 

 

Sangere fra USA
Heavy metal-sangere
Ørkenen på Anholt

Ørkenen på Anholt er et område på Anholt i Kattegat, hvor landskabet har en ørkenagtig karakter med klitter og strandvolde med ingen eller sparsom plantevækst. Den dækker størstedelen af øen og blev fredet i 1938  . Her findes smukke klitter og lange strande. I ørkenen gror spredt bevoksning af for eksempel hjelme, marehalm, revling, gøgeurt, ulvefod, pors og evighedsblomst. Om sommeren arrangeres ørkenvandringer. Man kan naturligvis også begive sig ud på egen hånd.

Totten, den yderste spids af ørkenen, er totalfredet grundet de mange sæler, som hvert år yngler her. Man kan se sælerne fra Anholt Fyr.

De vestligste 20 pct. af Anholt består af et bakket morænelandskab, som er en almindelig landskabstype, der for eksempel kan minde om Mols Bjerge. I kontrast hertil står de østlige 80 pct. af øen, Ørkenen, der består af ret flad, hævet havbund, som ind imellem er afbrudt af lave bakker, der er dannet af vindblæste klitter. Kun de vestlige 20 pct. af øen med bakkelandskabet er beboet. De 80 pct., Ørkenen, er et fredet, hovedsageligt træløst, naturområde.
"Ørkenen" udgør 80 pct. af Anholt.

Det specielle er, at Ørkenen aldrig har været opdyrket, og derfor aldrig er pløjet. Af samme grund er den oprindelige topografi, landskabets konturer, fra den gang istiden forlod området for 10.000 år siden, bevaret mange steder, modsat i resten af Danmark, hvor årtiers pløjning har udvisket landskabernes finere konturer.

På Anholt kan man eksempelvis stadig se detaljerne i gamle kystlinjer, der nu ligger inde i landet, og stammer fra forskellige epoker efter istiden med skiftende vandstand og landhævning. Det upløjede landskab på Anholt er en unik landskabsform i Danmark, såvel som i Europa. Ørkenen er dog ikke en rigtig ørken, da nedbørmængden er for stor, selvom Anholt er et af de mest regnfattige områder i Danmark. Det meste af området ville formentlig springe i skov, hvis ikke der blev foretaget aktiv trærydning ind i mellem. I 1995-96 blev omfattende områder i den sydlige del af Ørkenen ryddet for klitfyr. Snarere end en ørken, er området en strandvoldsslette. Således er Ørkenen præget af bevoksning med mange arter af lav, såsom rensdyrlav, og er dermed en såkaldt lav-hede.

Ørkenen har formentligt været dækket af fyrreskov frem til slutningen af 1500-tallet, hvor driften af fyret, baseret på et træfyret bål, på øens nordøstlige spids har gjort sit indhug i skoven. Sidenhen er der blevet dannet klitter, der ved sandflugt har bidraget til den nuværende topografi, som i dag fastholdes af en vegetation af hjælme, græsser og laver, samt spredte enebær og revling.

Eksterne kilder og henvisninger 

 Fredningskendelse 
 Om Ørkenen og fredningen hos Danmarks Naturfredningsforening

Anholt
Naturområder i Danmark
Fredede arealer i Danmark
Morten Rasmussen (fodboldspiller, født 1985)

Morten Rasmussen (født 26. marts 1985) er en dansk professionel fodboldspiller, der spiller for Fremad Amager for forsvar.

Karriere 
Morten Rasmussen repræsenterede Glostrup IF 32 i sine ungdomsår. Forsvarssspilleren skiftede som junior til Brøndby IF  i 2005 og debuterede på klubbens førstehold den 2. oktober 2005 i en Superliga-kamp mod AC Horsens, som blev vundet med cifrene 4-1. Han fik kun en enkelt kamp i efteråret 2005, men fik mere spilletid på holdet i foråret 2006 og var med til at sikre Brøndby IF DM-sølv i 2005/06-sæsonen. 

I starten af 2012-2013 sæsonen vikarierede Morten som anfører for AC Horsens, da den normale anfører, Martin Retov, havde pådraget sig en skade. Molle var bl.a. anfører da Horsens tørnede sammen med Elfsborg IF i kvalifikationen til Europa League.

International karriere 
Han opnåede tre kampe på det danske U/21-landshold. Han fik sin for U/21-landsholdet den 16. august 2006, da han blev skiftet ind i det 46. minut i stedet for Simon Nagel.

Referencer

Eksterne henvisninger 
 
 Morten Rasmussen  på brondby.com

Fodboldspillere fra Danmark
Fodboldspillere fra Brøndby IF
Fodboldspillere fra AC Horsens
Fodboldspillere fra FC Vestsjælland
Fodboldspillere fra Fremad Amager
Birger Magnusson

Birger Magnusson er navn på flere personer:
 Birger Jarl (egentlig Birger Magnusson) (1210-1266), svensk regerende jarl
 Birger Magnusson af Sverige (1280-1321), svensk konge, sønnesøn af ovenstående
Upplandsloven

Upplandsloven (Upplandslagen) var en lov der gjaldt i den svenske provins Uppland samt i Gästrikland, der var en del af Uppland i middelalderen.  Loven gjaldt også i hele Finland med undtagelse af de svenske bygder i Österbotten, der hørte under Hälsingeloven.  Upplandsloven havde stor betydning for udformningen af andre love i Svealand.

Historie
Loven blev stadfæstet af kong Birger Magnusson den 2. januar 1296. Ridderen og lagmanden i Uppland, (Birgitta af Vadstenas far) Birger Persson, hans fætter domprovsten Andreas And samt Filip Finvidsson (Attundaland) formodes at have været hovedmændene bag Upplandsloven. Loven er bevaret i fem håndskrifter fra første halvdel eller midten af 1300-tallet.

I en af Olaus Petris håndskrifter fra 1500-tallet antydes det, at Upplandslovens forlæg var den såkaldte Hednaloven, der senere er gået tabt.

Kongevalget ved Mora Sten i Uppland var tidligere bestemt af Västgötaloven. I den nyere Upplandsloven står der flere gange udtrykkeligt, at en upplandsk lagmand skulle være den første til at udråbe den nyvalgte konge på Mora Sten.

Revideringer
Upplandsloven blev ændret mindst seks gange:
 År 1607
 År 1650
 År 1666
 År 1700 (af Carolus Lundius, hvis tolkninger af visse dele var yderst tvivlsomme)

Sveriges historie
Sveriges love
Robinson Crusoe

Robinson Crusoe er en roman af den engelske forfatter Daniel Defoe. Den udkom i London i 1719. 

Romanen handler om den unge Robinson Crusoe, der strander på en øde ø.
Historien er inspireret af den skotske styrmand Alexander Selkirk, der opholdt sig alene i mere end fire år på Más a Tierra i øgruppen Juan Fernández i Stillehavet. 

Romanen gav navn til den litterære genrebetegnelse robinsonaden.

Robinson Crusoe er i moderne udgaver kun tredje episode i Defoes værk, som begynder med, at Crusoe sætter sig op mod sin fars krav om, at han skal være tilfreds med sin plads i samfundet. Han løber hjemmefra for at blive rig. Snart kommer den første advarsel fra Gud i form af stormvejr til søs. Anden advarsel er, at han tages til fange og sælges som slave. Han gives fri, bliver rig på en plantage i Brasilien, men da han investerer i slavehandel, kommer tredje advarsel i form af det berømte skibbrud og hans redning på en øde ø.

Fodnoter 

Romaner fra England
Litteratur i 1719
Kielgasten

Kielgasten er et dansk album af Kim Larsen & Bellami fra 1989. Tillige blev der i forbindelse med pladen lavet en musical med albummets sange, der blev opført på Privat Teatret i København i 1989-1990. 

Albummet er opkaldt efter spillestedet Kielgasten i Holstebro. Det havde indtil 2007 solgt 301.000 eksemplarer.

Album

Spor

Hitlister

Musicalen Kielgasten
Forestillingen Kielgasten er døbt efter albummet af samme navn. Kim Larsen spiller antihelten "Butcher", mens Allan Olsen og Erik Clausen indtager en slags klovneroller. Musicalen beskrives fra anmeldersiden som en blanding af en gammel dansk teaterperle og et freak show fra 1990. Musicalen er indspillet på film og udgivet i 1990 som Kielgasten.

Medvirkende skuespillere
Kim Larsen
Erik Clausen
Ann Hjort
Allan Olsen
Leif "Sylvester" Petersen
Donald Andersen
Annika Hoydal

Referencer 

Album fra 1989
Album fra Danmark
Musicals fra Danmark
Kim Larsen-album